ועדת הכספים, כנסת 20, פרוטוקול מספר 894, 2017-12-25 11:24

משה גפני: אני פותח את ישיבת ועדת הכספים.

משה גפני: הפנייה הראשונה, מספר 222, הדיור הממשלתי.

<דניאל מלצר: אני מזכיר שבשבוע שעבר הסברתי את הפנייה.

משה גפני: לא חשוב.

משה גפני: תסביר שוב בקצרה.

משה גפני: אתה חייב להסביר כי עכשיו אנחנו מצביעים.

<דניאל מלצר: הפנייה כוללת תוספת של 15 מיליון שקלים בהוצאה מותנית בהכנסה להעברת המכון הגיאולוגי משנלר לגבעת רם בירושלים וכן הסטה של 137 מיליון שקלים בהרשאה להתחייב לטובת מימון של התקשרויות בפרויקט ג'נרי 2 והקמת משרד המשפטים בקריית הממשלה.

משה גפני: מי בעד אישור הפנייה?

משה גפני: מי נגד?

משה גפני: מי נמנע?

משה גפני: בעד אישור פנייה מספר 222 – רוב

משה גפני: הפנייה נתקבלה.

משה גפני: הפנייה אושרה.

משה גפני: פניות מספר 280 עד 283, המשרד לשירותי דת.

<קריאה: הרפרנט עוד לא הגיע.

משה גפני: אנחנו עוברים לפנייה הבאה.

משה גפני: עמוד 4.

משה גפני: פניות מספר 229 עד 232, תמיכות בענפי משק.

<קריאה: הרפרנטית בדרך.

משה גפני: פנייה מספר 238 עד 239.

משה גפני: למה זה מגיע עכשיו?

משה גפני: זה היה באגף התקציבים כבר לפני חודש.

משה גפני: למה אנחנו צריכים לשבת עכשיו בלחץ כזה של זמן?

משה גפני: למה?

<קריאה: וזאת פעם ראשונה שהם עושים את זה.

משה גפני: כן.

משה גפני: פעם ראשונה ובסוף אני הוא זה שעושה את הבעיות.

משה גפני: שתדעו באגף התקציבים, אני לא אוותר על הנוהל השנה.

משה גפני: מה שלא יעבור, לא יעבור.

משה גפני: אתם אשמים.

משה גפני: בלאו הכי אתם אומרים לעיתונים שאני מעכב.

<קריאה: בנוגע לפנייה מספר 238 ו-239, הפנייה התקציבית נועדה לתקצוב סך של 500 אלפי שקלים ממשרד האנרגיה לצורך השתתפות בניסוי עבור מתקנים בחברת חשמל נגד איום פול סלקטור מגנטי ולביצוע שינויים פנימיים.

משה גפני: מה זה האיום הזה?

<קריאה: ברשותך, אני רק אסיים את ההסבר.

<קריאה: נמצא כאן נציג משרד הביטחון שיוכל לענות על השאלות.

משה גפני: חודש וחצי זה שוכב באגף התקציבים.

משה גפני: תחזרי שוב על האיום הזה.

<קריאה: נמצא לידי נציג משרד הביטחון שישמח לענות לכם.

עודד פורר: כשאתם עונים, האם לא היה חשוב גם לפני חודש וחצי להעביר את הנושא הזה של האיום הזה כדי לפתור אותו?

עודד פורר: זאת אומרת, למה חיכו עם זה כל כך הרבה זמן?

משה גפני: לפני משרד הביטחון, למה זה לא בא לפני חודש וחצי?

משה גפני: יש לך תשובה?

<קריאה: אתה יודע לענות על זה?

משה גפני: משרד הביטחון לא יעזור כאן.

משה גפני: אלה לא מנהרות.

עודד פורר: ממשרד הביטחון זה הגיע אליהם כבר לפני חודש וחצי.

<קריאה: מדובר בתקציב שהגיע ממשרד האנרגיה לטובת ביצוע הפרויקט.

משה גפני: ומה הייתה הבעיה לפני חודש וחצי?

משה גפני: מה היה במשך החודש וחצי הזה?

משה גפני: ניהלתם משא ומתן עם השר שטייניץ או עם אודי אדירי?

<קריאה: זה משהו שבדרך כלל עובר בהשתתפויות ובפנייה הזאת זה פשוט עבר בין גגות.

עודד פורר: למה זה ישב על שולחנכם במשרד האוצר חודש וחצי?

משה גפני: למה זה לא בא לכאן?

עודד פורר: וזה נושא ביטחוני חשוב.

<קריאה: אין לי תשובה לוועדה.

משה גפני: נציג משרד הביטחון.

<אמיר ברגר: רע"ן תקציבי אג"ם והסדרים במשרד הביטחון.

<אמיר ברגר: מדובר כאן על תקציב שעובר ממשרד האנרגיה למשרד הביטחון לטובת השתתפות בניסוי של EMP, פעימה אלקטרו מגנטית שזה פרץ אנרגיה שעשוי להיות מזיק לציוד אלקטרוני כחלק מהיערכות של רשות החירום הלאומית לשעת חירום שעוסקת בנושא הזה, בקידום ההיערכות מול האיום.

<אמיר ברגר: כאמור, משתתף משרד האנרגיה בניסוי בסך של 500 אלף שקלים.

משה גפני: מה זה כיבוי אש?

משה גפני: את יודעת להסביר?

<קריאה: כל השאר, חלק מהם בהתאם לביצוע וחלק מהם תכניות ישנות.

משה גפני: אני מבקש בבקשה שתסבירי.

משה גפני: מה זה כיבוי אש?

<אמיר ברגר: מדובר כאן על 160 אלף שקלים שאמורים לתת מענה לטובת רישוי כבאיות.

<אמיר ברגר: בעבר זה היה תחת המשרד להגנת העורף אבל זה עבר ב-2014 לאחריות המשרד לביטחון פנים.

משה גפני: אלה 160 מיליון שקלים ולא 160 אלף.

<אמיר ברגר: זה 160 אלף.

משה גפני: זה 160 מיליון.

עודד פורר: 160 אלף אלפי שקלים.

<אמיר ברגר: זה 160 אלף.

<אמיר ברגר: זאת טעות סופר.

משה גפני: זאת לא טעות סופר.

משה גפני: כך כותבים.

משה גפני: זאת שפה שאנחנו מכירים אותה.

<אמיר ברגר: מדובר ב-160 אלף שקלים.

משה גפני: אלה 160 מיליון.

<שגית אפיק: הוא אומר לך שיש טעות סופר.

<אמיר ברגר: יש טעות סופר.

<אמיר ברגר: מדובר ב-160 אלף שקלים.

<אמיר ברגר: 160 אלפי שקלים.

<אמיר ברגר: כתוב כאן, 160 אלפי שקלים.

עודד פורר: המשמעות היא תוספת של 160 אלף שקלים?

<אמיר ברגר: מדובר ב-160 אלף שקלים.

<אמיר ברגר: הסטה.

<אמיר ברגר: כתוב בהסברים במסמך 160 אלפי שקלים.

<קריאה: גם בפנייה עצמה.

משה גפני: האמת היא שהייתי צריך לדחות את זה עכשיו.

יצחק וקנין: ברור.

יצחק וקנין: אתה חייב לדחות את זה.

משה גפני: חייב, לא.

יצחק הרצוג: ביטחון ישראל.

<קריאה: אדוני היושב ראש, הפנייה היא 160 אלף שקלים.

משה גפני: האמת היא שאני צריך לדחות את זה מכיוון שכאשר מכינים פנייה כזאת ועובדים עליה חודש וחצי, לטעות בין 160 אלף ל-160 מיליון, יחי ההבדל הקטן.

<קריאה: אדוני יושב ראש הוועדה, כתוב 160 אלפי שקלים, גם בפנייה וגם בדברי ההסבר.

<אמיר ברגר: 160 אלפי שקלים.

<קריאה: גם בדברי ההסבר.

אילן גילאון: אדוני היושב ראש, אני מבקש ממך כי אני יודע שאתה כמעט כל יכול, להחליף את מטבע הלשון הזה.

אילן גילאון: פעם אמרו דבר עברית ואני אומר לכם, ישראלים, דברו פשוט.

אילן גילאון: מה זה 160 אלפי שקלים?

אילן גילאון: אני לא מבין את זה.

אילן גילאון: זאת לא נגישות, זה לא כלום.

אילן גילאון: אני רציני לגמרי.

אילן גילאון: איזה מין דיבור זה?

אילן גילאון: זה דיבור של מי שלא רוצה שיבינו מה הוא אומר כדי לסמא ולסדר את כולם.

משה גפני: מה זה המיגון?

<אמיר ברגר: בנושא של המיגון.

<אמיר ברגר: מדובר כאן על 22 מיליוני שקלים של התקשרויות רב שנתיות בתכנית של התגוננות אזרחית שבוצעו בתכנית הזאת ואפשרו לפרוס מחדש את תקציב המימון הקיים בהתאם לקצב הביצועים בפועל.

<אמיר ברגר: התקציב עובר עדיין לאותו נושא של התגוננות אזרחית לטובת כיסוי התחייבויות עבר של מיגון מוסדות חינוך, התחייבויות משנים קודמות.

משה גפני: היכן?

<אמיר ברגר: עדיין בתכנית אחרת, תכנית 161603.

משה גפני: איפה המיגון שעדיין לא הסתיים?

<אמיר ברגר: זה התשלום עבור מיגון שבוצע בדרום.

משה גפני: רבותיי, שאלות?

משה גפני: מי בעד אישור פניות מספר 238 ו-239?

משה גפני: מי נגד?

משה גפני: מי נמנע?

משה גפני: בעד אישור פניות מספר 238 ו-239 – רוב

משה גפני: הפניות נתקבלו.

משה גפני: הפניות אושרו.

משה גפני: אני משבח את האופוזיציה שמגלה רגישות לנושאים החיוניים הללו.

משה גפני: פנייה מספר 240 בעמוד 20.

<דניאל מלצר: הפנייה נועדה להסיט לתכנית פעולות עסקיות בסעיף 98 סך של ארבעים מיליון שקלים במזומן ו-350 מיליון שקלים בהרשאה להתחייב.

<דניאל מלצר: תוספת המזומן נדרשת למימון תשלומי חלף היטל השבחה שמבוצעת על ידי רשות מקרקעי ישראל לרשויות המקומיות והרשאה להתחייב נדרשת למימון עבודות פיתוח תשתיות בעיקר בהסכמי גג כמו ברמלה, מודיעין, אשקלון.

משה גפני: שאלות?

בצלאל סמוטריץ': מאיפה הכסף ולמה זה רק עכשיו?

משה גפני: הכסף מאמריקה.

משה גפני: מה השאלה?

בצלאל סמוטריץ': תמיד אומרים שאין כסף.

בצלאל סמוטריץ': מאיפה מצאו עכשיו כל כך הרבה כסף, 350 מיליון שקלים?

<דניאל מלצר: 350 מיליון הם בהרשאה להתחייב.

בצלאל סמוטריץ': מאיפה הכסף?

בצלאל סמוטריץ': מאיזה סעיף?

בצלאל סמוטריץ': אתה הרי מעביר אותו מרזרבה כללית.

בצלאל סמוטריץ': מה זאת הרזרבה הכללית הזאת?

בצלאל סמוטריץ': פעם ביקשנו פירוט, כמה כסף יש בה.

משה גפני: זה מהרזרבה הכללית.

בצלאל סמוטריץ': אנחנו ביקשנו פעם לקבל, לפני כמה שבועות, הסבר.

משה גפני: לא קיבלנו.

משה גפני: יש לך עוד שאלות?

משה גפני: בס

בצלאל סמוטריץ': אני רוצה תשובה.

משה גפני: אתה יודע לתת לו תשובה, כמה יש ברזרבה הכללית?

בצלאל סמוטריץ': עכשיו, אחרי ההעברה הזאת כמה יישאר ברזרבה הכללית?

<דניאל מלצר: בהרשאה להתחייב?

בצלאל סמוטריץ': לא.

בצלאל סמוטריץ': יש כאן 170 מיליון.

<דניאל מלצר: שכולם בהרשאה התחייב.

<דניאל מלצר: אין כאן שקל מזומן.

בצלאל סמוטריץ': אז למה אתה כותב שזה מהרזרבה הכללית?

<דניאל מלצר: אבל הרשאה להתחייב.

בצלאל סמוטריץ': כמה כסף יש במזומן ברזרבה הכללית וכמה יש בהרשאות להתחייב ברזרבה הכללית?

<דניאל מלצר: אני לא יודע.

<דניאל מלצר: אני לא אחראי על הסעיף הזה.

בצלאל סמוטריץ': אם אתה מעביר, אתה צריך לדעת.

בצלאל סמוטריץ': אתה מרוקן את הרזרבה.

<דניאל מלצר: אני יכול להעביר את הפנייה שלך.

משה גפני: מספיק.

משה גפני: מי בעד אישור פנייה מספר 240?

משה גפני: מי נגד?

משה גפני: מי נמנע?

משה גפני: בעד אישור פנייה מספר 240 – 7

משה גפני: הפניות נתקבלו.

משה גפני: הפנייה אושרה.

משה גפני: פניות מספר 241 עד 244, תמיכות בענפי משק.

משה גפני: רגע.

משה גפני: נחזור לדתות.

משה גפני: מי מסביר את המשרד לשירותי דת?

משה גפני: פניות מספר 280 עד 283.

<יובל טלר חסון: הפנייה נועדה לתקצוב המשרד לשירותי דת בהוצאה בסך של כ-27 מיליון שקלים ועוד מיליון שקלים בהוצאה מותנית בהכנסה שעיקרם תקצוב המשרד בהרשאה להתחייב בסך 10.5 מיליון שקלים לטובת המשך פיתוח בית העלמין בתל רגב לאור השלמת הקבורה בחלקות הקיימות, תקצוב הוצאה בסך 6.5 מיליון שקלים במשרד החינוך לטובת פעילות המינהלת לזהות יהודית בהתאם להסכמות בין המשרדים לפרויקטים המפורטים בתוספת לפנייה, וכן תקצוב הוצאה של 4.4 מיליון שקלים להשלמת מימון תמיכות במכונים העוסקים בהפעלת הוצאות.

<יובל טלר חסון: ..

<יובל טלר חסון: בהתאם להחלטת ממשלה 1657 לצורך השלמת ההוצאות.

אילן גילאון: תגיד לי כמה חברי כנסת קיבלו.

אילן גילאון: תגיד לי כמה קיבל מיקי זוהר, כמה דוד ביטן, כמה נאוה בוקר.

אילן גילאון: אני חדש ורוצה לדעת.

משה גפני: כתוב.

נאוה בוקר: אילן, לשאלתך, לא הועבר אלי שקל.

יצחק הרצוג: מה זה קשר רוחני?

נאוה בוקר: סוכם אתי על חמישה מיליון שקלים לנגישות לנכים ועד היום הם לא קיבלו את זה.

משה גפני: אילן, שאלת שאלה.

משה גפני: אנחנו מאז הנוהל החדש שעשינו כאן, עד היום היית מקבל פנייה והיית צריך להבין לבד מה אתה עושה.

משה גפני: מאז הנוהל החדש - - -

יצחק הרצוג: בעקבות העתירה של סתיו שפיר.

עודד פורר: ממש לא.

משה גפני: להפך.

משה גפני: היא נפלה בבג"ץ בעניין הזה.

משה גפני: אני בידידות עם סתיו שפיר אבל זה לא עזר.

משה גפני: אנחנו עשינו את הנוהל כאן מצד עצמנו שנה לפני העתירה לבג"ץ וזה עבר כאן פה אחד ואנחנו עומדים על העניין הזה.

משה גפני: מאז, כאשר מגיע דבר כזה, יש לך בדברי ההסבר מפורט, מרכז הקואליציה בוועדת הכספים, חברת הכנסת נאוה בוקר, יושב ראש הקואליציה, ש"ס, הכול נמצא מפורט.

משה גפני: אתה לא צריך אפילו לשאול.

יצחק הרצוג: אבל יושב ראש הקואליציה כבר לא יושב ראש הקואליציה.

משה גפני: אבל הכסף הוא אותו כסף.

אילן גילאון: שאלתי היא למה אתם לא מעבירים את הכסף לאנשים שהבטחתם.

משה גפני: הוא שואל למה אתם לא מעבירים את הכסף.

אילן גילאון: מיקי זוהר, שני מיליון שקלים, למה הוא לא קיבל אותם?

משה גפני: בדיוק.

משה גפני: למה אתם לא מעבירים?

משה גפני: יש לך תשובה?

<יובל טלר חסון: הועבר במסגרת הפנייה הוצאה כפי שהוקראה בוועדת הכספים לטובת השימושים שהוכרו לאחר התאמה.

מיקי לוי: כמה האוצר נותר חייב לו?

<יובל טלר חסון: למי?

מיקי לוי: למיקי זוהר.

<יובל טלר חסון: האוצר התחייב לפעילויות הספציפיות האלה.

<יובל טלר חסון: אם יש הוצאות נוספות, אני יכול לבדוק את הנושא.

משה גפני: הוא לא התחייב לאיש אלא לפעולה.

אילן גילאון: זה לפי מצב משפחתי של חבר כנסת?

משה גפני: לא.

משה גפני: המצב המשפחתי לא קובע.

בצלאל סמוטריץ': אילן, אתה לא חדש כאן אבל אתה כנראה לא רגיל להיות בקואליציה.

בצלאל סמוטריץ': חבר כנסת בקואליציה משפיע על סדרי העדיפויות.

אילן גילאון: אתה רגיל להיות בקואליציה וזו הבעיה שלי.

בצלאל סמוטריץ': הכי לגיטימי בעולם.

בצלאל סמוטריץ': המטרות כאן הן טובות וחשובות.

בצלאל סמוטריץ': אני חושב שגם אתם צריכים לתמוך בהן.

עודד פורר: אתם משקיעים תמיכה בשירותי דת שהמטרה היא בין היתר גם הקמה של בתי כנסת, 27 מיליון שקלים.

עודד פורר: יש בתי כנסת, ואני פניתי בעניין הזה אליכם, בעיקר בישובים למשל של העלייה הראשונה כמו בית הכנסת במזכרת בתיה, שהם בתי כנסת פעילים, עתיקים, שנסגרו בגלל מצבם הפיזי.

עודד פורר: המשרד לשירותי דת לא תומך.

עודד פורר: הוא מעדיף לתמוך בבית כנסת חדש ליד במקום לקחת קהילה קיימת ולתמוך בשיפוץ בית הכנסת הזה.

עודד פורר: מדוע אתם לא תומכים ולוקחים את בתי הכנסת האלה, ואני בעיקר מדבר על המבנים העתיקים, כאשר מעבר לעובדה שהם מבנים לשימור יש בהם קהילות פעילות שמתפללות.

עודד פורר: למה להם אתם לא דואגים?

מיקי לוי: נורית קורן איננה כאן.

מיקי לוי: מזכרת בתיה, אלה תימנים.

מיקי לוי: בגלל זה.

עודד פורר: לא.

עודד פורר: דווקא לא.

עודד פורר: זה רחובות.

משה גפני: בבקשה, תשובה.

<יחזקאל כהן: המשרד לשירותי דת בתכנית העבודה שלו השנתית קבע שהוא תומך השנה בבניית בתי כנסת חדשים, בניית מקוואות ושיפוץ מקוואות קיימים כי הוא ראה לנכון שזאת כרגע המצוקה העיקרית.

עודד פורר: אתה מבין שיש קהילות שאין להן היכן להתפלל.

עודד פורר: סגרו אותן, הקהילה מתפרקת וזה קורה בכמה וכמה מושבות, מעבר לעובדה שאלה מבנים שהם ברמת מבנים לשימור ולמדינת ישראל יש אינטרס לשמר אותם.

עודד פורר: בתי כנסת עתיקים.

עודד פורר: מדוע בונים בית כנסת חדש ליד ולא משמרים את הישן?

<יחזקאל כהן: אני מבין את מה שאתה אומר.

<יחזקאל כהן: אני אעלה את זה להנהלת המשרד, את הצורך הזה של שיפוץ בתי כנסת קיימים.

יצחק הרצוג: זאת לא ועדה משותפת עם משרד השיכון?

<יחזקאל כהן: יש תכנית עבודה מאושרת ולפי תכנית העבודה יוצא קול קורא יחד עם משרד המשפטים, אלה מבחני התמיכה שמפורסמים לציבור.

משה גפני: שואל חבר הכנסת הרצוג האם זה לא יחד עם משרד השיכון.

יצחק וקנין: משרד השיכון לא שם.

משה גפני: הוא לא שם.

משה גפני: זה בוטל.

יצחק הרצוג: עכשיו רק משרד הדתות.

משה גפני: עם משרד המשפטים.

יצחק הרצוג: לפי כל הזרמים?

יצחק הרצוג: לפי הקריטריונים?

עודד פורר: לא יכול להיות שהמדינה הולכת ומשקיעה בבנייה של בתי כנסת חדשים כשלידם יש בתי כנסת מטים ליפול ולא משפצים אותם ואלה בתי כנסת פעילים.

בצלאל סמוטריץ': זה צריך להיות גם וגם.

בצלאל סמוטריץ': זה לא קשור.

עודד פורר: אני אומר שיעשו גם וגם.

משה גפני: בצלאל, אתה משרד החינוך ולא משרד הדתות.

בצלאל סמוטריץ': אין משרד דתות.

בצלאל סמוטריץ': הוא פורק.

בצלאל סמוטריץ': יש את המשרד לשירותי דת.

משה גפני: אבל אתה משרד החינוך.

משה גפני: אתה פשוט לא נותן כסף למוכר, למוסדות החינוך.

בצלאל סמוטריץ': הוא לא שותף בוועדה שאמורה לתת היתרים ענפיים לעבודה בשבת.

משה גפני: אומר חבר הכנסת פורר שאתם נותנים לבתי כנסת חדשים, אני יודע שהסכום הוא סכום נמוך, אבל למה בקרבת מקום, שם יש שכונה ובית הכנסת נמצא במצב שצריך את השיפוץ, אתם לא נותנים?

משה גפני: בלי השיפוץ הוא לא יהיה כשיר.

עודד פורר: מה זה לא כשיר?

עודד פורר: נסגרו ובגלל זה קהילות התפרקו.

<יחזקאל כהן: לגבי שיפוץ המבנה פיזי, אין לנו כרגע מבחני תמיכה.

<יחזקאל כהן: זה לא היה בתכנית העבודה ויש לנו את מגבלת התקציב.

<יחזקאל כהן: זה מה שבחרה הנהלת המשרד לעשות בשנת 2017.

משה גפני: מבקש חבר הכנסת פורר שתעשו את זה.

<יחזקאל כהן: אני אעלה את זה להנהלת המשרד.

עודד פורר: לא יכול להיות שאתה מעדיף להשקיע מיליון שקלים בבנייה של בית כנסת חדש במקום לשפץ עשרה בתי כנסת במיליון שקלים וסגרת אותם.

עודד פורר: זה לא הגיוני.

עודד פורר: אין בזה שום הגיון, מעבר לעובדה של נושא שימור האתרים.

<יחזקאל כהן: אני ממליץ לחבר הכנסת פורר לראות גם מה גובה התמיכה שאנחנו נותנים כי אנחנו לא נותנים את מלוא התמיכה בשיפוץ המבנה.

עודד פורר: כתוב כאן 27 מיליון שקלים לטובת תמיכה והקמת מבני דת.

<יחזקאל כהן: נכון, אבל חסרים לך מבחני התמיכה ומה הסכום המקסימלי לתמיכה.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד אישור פניות מספר 280 עד 283 – רוב

משה גפני: הפניות נתקבלו.

מיקי לוי: רביזיה.

משה גפני: הפניות אושרו.

משה גפני: רביזיה בעוד חצי שעה.

<טמיר כהן: עמוד מספר 26 בחוברת.

<טמיר כהן: פניות מספר 241 עד 244.

<עידו סופר: רכז תעשייה ומסחר, אגף התקציבים.

<עידו סופר: הפנייה נועדה לתקצוב סעיף 38 ב-18 מיליון שקלים, מתוכם 14 מיליון שקלים לרשות לחדשנות וארבעה מיליון שקלים למשרד הכלכלה.

<עידו סופר: לעניין משרד הכלכלה, שינויים נוספים, אלה שינויים בין התכניות לעניין המזומן בהתאם לחשבוניות בפועל שהוגשו וכן תקצוב כלי הסיוע של מינהל סחר חוץ ובתוכם כסף חכם.

<עידו סופר: זאת תכנית שנותנת מענקים ליצואנים כולל תכנית ליצואנים מהמגזר הערבי ולכן גם מועבר כסף מהרשות לפיתוח מגזר המיעוטים.

בצלאל סמוטריץ': אתה יכול להרחיב קצת על המקורות?

אילן גילאון: ולמה יש שתי פניות כאלה על אותו דבר?

<עידו סופר: קודם כל, לעניין המקורות אני אציין שתשעה מיליון, אלה מינהלת תחליפי נפט לתחבורה.

<עידו סופר: מדובר על החלטת ממשלה.

<עידו סופר: זה שיתוף פעולה בין הרשות לחדשנות למינהלת תחליפי הנפט.

<עידו סופר: חמישה מיליון הם משרד המדע למימון תכנית משותפת למחקר ופיתוח בתחום החלל עם הרשות לחדשנות.

<עידו סופר: מיליון וחצי הם במסגרת פרויקט משותף עם המשרד לשיתוף פעולה אזורי ושניים וחצי מיליון הם מרשות לפיתוח מגזר המיעוטים שבעצם עושה את אותו מסלול משותף לסיוע.

בצלאל סמוטריץ': כאן כתוב רק משרד ראש הממשלה ומשרד המדע.

<עידו סופר: לא.

<עידו סופר: זאת רמת סעיף ובתוך זה יש את הפירוט.

בצלאל סמוטריץ': איפה כתוב כאן המשרד לשיתוף פעולה אזורי?

<עידו סופר: תקציבית הוא בתוך 04 במשרד ראש הממשלה.

משה גפני: כן, הוא מופיע גם בפנייה.

משה גפני: שאלות נוספות?

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד אישור פניות מספר 241 עד 244 – רוב

משה גפני: הפניות נתקבלו.

משה גפני: הפניות אושרו.

משה גפני: יש עוד פנייה של כלכלה, פניות מספר 291 עד 296.

<ביין ותד: אגף התקציבים.

<ביין ותד: הפנייה נועדה לתקצב את סעיף 36 שהוא משרד הכלכלה וזרוע העבודה בגובה של 14,310 אלפי שקלים.

<ביין ותד: הפנייה נועדה לתקצב סבסוד ילדי הורים עובדים, הכשרת הנדסאים וטכנאים ותקצוב שכר עובדים.

<ביין ותד: יש לכם את ההסברים בהרחבה.

משה גפני: מה זה תקצוב שכר העובדים?

<ביין ותד: נמצא כאן התקציבן של המשרד שיכול להרחיב.

משה גפני: אבל למה זה מיועד?

<ביין ותד: נושא השכר.

משה גפני: שכר על מה?

<דוד שטינמץ: שכר עובדי המשרד.

משה גפני: של משרד הכלכלה.

<דוד שטינמץ: כן.

<ביין ותד: כן.

משה גפני: למה צריך פנייה נפרדת?

<דוד שטינמץ: זאת אותה פנייה.

<דוד שטינמץ: לא פנייה נפרדת.

משה גפני: למה אין פנייה לשכר של עובדי משרד החינוך?

משה גפני: למה דווקא משרד הכלכלה?

<ביין ותד: כי יש סעיפים בתחום הזה שכוללים פרישת עובדים, שזה בהתאם לפרישת העובדים בפועל.

משה גפני: אבל למה זה שונה מכל עובדי המדינה?

<ביין ותד: יש תכניות שהן שונות.

משה גפני: למה אתם מביאים את עובדי משרד הכלכלה ולא מביאים את כל עובדי המדינה?

משה גפני: יש להם הסכם שכר נפרד?

<עידו סופר: לא.

<עידו סופר: יש רכיבים שהם משתנים ובלתי צפויים בכל תכנית שכר וזה תלוי לפי הפרישה בפועל.

<עידו סופר: במשרד הכלכלה, בתקנת הפרישה, זה בעצם לפי צפי שאנחנו לא יודעים לחזות אותו מראש.

<עידו סופר: מדובר בסך הכול בסדר גודל של פחות מעשרה אחוזים מתקציב השכר של המשרד.

משה גפני: למה צריך הסכם נפרד?

משה גפני: אתה יכול להסביר?

<עידו סופר: זה לא הסכם נפרד.

<עידו סופר: זאת התנהגות שונה של אותם עובדים כי הפרישה בפועל במשרד הכלכלה הייתה שונה מהפרישה בפועל של משרד אחר.

<עידו סופר: אלה אותם תנאים.

<דוד שטינמץ: סעיף הפרישה לא מתוקצב והוא בהתאם להוצאה בפועל.

בצלאל סמוטריץ': הרבה עובדים פרשו.

<דוד שטינמץ: ברגע שיודעים את כל ההוצאה בפועל, כמה פרשו וכמה לא פרשו, מתקצבים את זה בהתאם.

משה גפני: תנאי הפרישה של העובדים הערבים שונים משל העובדים היהודים?

משה גפני: כי אלה היו בצבא ואלה לא.

<דוד שטינמץ: לא.

משה גפני: אין קשר?

משה גפני: למה אתה צוחק כשאני שואל שאלה תמימה?

משה גפני: אין שום דבר שונה בעניין הזה.

משה גפני: ערבים ויהודים, אותו הדבר.

מיקי לוי: יש מקומות שהשירות הצבאי נחשב לצורך הפנסיה.

משה גפני: שאלתי לגבי המקרה הזה, האם זה כולל.

בצלאל סמוטריץ': אני רוצה לשאול על המקורות.

בצלאל סמוטריץ': משרד הרווחה, משרד הבריאות, לוקחים כסף למשרד הבריאות או למשרד הרווחה כדי לשלם את הסכמי הפרישה של עובדי משרד הכלכלה?

בצלאל סמוטריץ': אנחנו שומעים שאין כסף לתרופות.

משה גפני: שאלה טובה.

<ביין ותד: המקור שאתה מתייחס אליו של משרד הבריאות ושל משרד הרווחה, מתקצב תכנית של שירות לאומי לעניין מתנדבים בשירות לאומי אזרחי.

<ביין ותד: למשרד הבריאות יש תכנית לשלב נפגעי נפש בשירות לאומי אזרחי ובהתאם הוא מתקצב אותם.

בצלאל סמוטריץ': למה זה דרך משרד הכלכלה?

<ביין ותד: כי סעיף 36 כולל גם את הפעילות של שירות לאומי אזרחי.

<ביין ותד: התקציבן שלהם כאן והוא יכול להתייחס.

עודד פורר: משרד הבריאות לא עומד ביעדים של שירות לאומי שנקבעו לו?

בצלאל סמוטריץ': זה סתם טכני?

בצלאל סמוטריץ': בסעיף 36 גם אתם יושבים?

בצלאל סמוטריץ': כמה כסף שלכם מתוך ה-17 מיליון?

משה גפני: רבותי, מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד אישור פניות מספר 291 עד 296 – רוב

משה גפני: הפניות נתקבלו.

משה גפני: הפניות אושרו.

משה גפני: עמוד 4 בחוברת, פניות 229 עד 232, תמיכות בענפי משק.

<מיכל גלברט: רפרנטית תחום מו"פ והשכלה גבוהה באגף התקציבים.

<מיכל גלברט: הפנייה נועדה להעביר סך של 138 מיליון שקלים לרשות החדשנות וסך של 133 מיליון שקלים בהוצאה מותנית בהכנסה, זאת לאור שינויים בקביעת התמלוגים ביחס למזומן בתקציב.

<מיכל גלברט: מה שקרה, למעלה ממחצית מהסכום של תמלוגים שמגיעים לרשות לחדשנות נובעים מקנסות לחברות בגין העברת ידע לחוץ לארץ.

<מיכל גלברט: לשמחתנו השנה היה הרבה פחות העברת ידע לחוץ לארץ, אבל זה דרש הוספה של הכסף הזה לתקציב הרגיל.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד אישור פניות מספר 229 עד 232 – רוב

משה גפני: הפניות נתקבלו.

משה גפני: הפניות אושרו.

<טמיר כהן: חוזרים לעמוד 35, פניות מספר 245 עד 250.

<מיכל גלברט: הפנייה נועדה לתקצב סך של 54 מיליון שקלים -540 אלפי שקלים בהוצאה מהמקורות הבאים: סך של 25 מיליון שקלים מהמיזם הלאומי ישראל דיגיטלית עבור תמיכה בקורסים מקוונים.

<מיכל גלברט: זה פרויקט משותף של ישראל דיגיטלית ו-ות"ת שבעצם עושים קורסים מקוונים באקדמיה.

<מיכל גלברט: העברה שנייה, סך של 20,980 מיליון שקלים ממשרד החינוך עבור העברת מכללות לחינוך מאחריות משרד החינוך לאחריות ה-ות"ת.

<מיכל גלברט: סך של 5,150 מיליון שקלים מהמשרד לפיתוח הנגב והגליל עבור הקמת הפקולטה לרפואה בצפת.

<מיכל גלברט: סך של 2,800 אלפי שקלים מהמשרד לשוויון חברתי, מהרשות לפיתוח כלכלי של החברה הערבית עבור מלגות למימון שכר לימוד לערבים.

משה גפני: שאלות.

יצחק הרצוג: למה את לא מציינת את המוזיאון לחקלאות ?

<מיכל גלברט: סליחה.

<מיכל גלברט: סך של 600 אלפי שקלים ממשרד החקלאות עבור בניית מוזיאון אוספי הטבע.

עודד פורר: מה זה 339 מיליון שקלים שינויים פנימיים?

<מיכל גלברט: כאן מדובר בהעברה פנימית.

<מיכל גלברט: מה שקרה זה שיש בתכנית הרב שנתית של ההשכלה הגבוהה שהיא תכנית שש שנתית שההיקף שלה הוא כ-300 מיליון שקלים בשנה.

<מיכל גלברט: התקציב מועבר בהתאם לקצב הביצוע בפועל והוא כבר יושב בתקציב, כלומר, לא מדובר על איזושהי העברה.

<מיכל גלברט: היא יושב בתקציב וברגע ש-ות"ת מבצעים את התקציב בהתאם לרב שנתי, הכסף מועבר.

עודד פורר: בתכנית הרב שנתית מתוקצב סכום של 300 מיליון שקלים.

<מיכל גלברט: כן.

עודד פורר: אבל אתם עושים כאן שינויים ב-300 ומשהו מיליון שקלים.

עודד פורר: זאת אומרת, התכנית הרב שנתית, אתם משבשים אותה לגמרי עכשיו בסוף השנה?

<מיכל גלברט: לא.

<מיכל גלברט: התכנית הרב שנתית נמצאת בתוך תכנית שממנה מועבר הכסף בהתאם לקצב הביצוע של התכנית.

<מיכל גלברט: מכיוון שכאשר נחתמה התכנית לפני שנה וחצי עדיין לא נאמר האם הדברים האלה ייעשו בפועל, ברגע שהם ייעשו, זה בהחלט יוצא מהתקציב הרגיל.

<מיכל גלברט: מכיוון שמדובר בשנה אקדמית שהיא לא חופפת לשנת התקציב, אין כאן עניין של להעביר כסף בסוף שנה או משהו כזה.

<מיכל גלברט: זה לא פוגע בכלל בפעילות המערכת.

עודד פורר: כמה מהתכנית נוצל?

עודד פורר: מה אחוזי הביצוע?

<מיכל גלברט: מלוא התכנית.

עודד פורר: בסעיף ד', מלגות שכר לימוד לערבים במוסדות להשכלה גבוהה.

עודד פורר: האם יש קריטריון של מי ששירת שירות צבאי או לאומי והוא בעדיפות לקבלת המלגות האלה?

<מיכל גלברט: לא.

<מיכל גלברט: המלגות האלו הן מלגות לחברה הערבית.

<מיכל גלברט: אין שם קריטריון של שירות צבאי או שירות אזרחי.

<מיכל גלברט: יש שם קריטריונים של מצב סוציו אקונומי.

עודד פורר: למה לא לתת עדיפות למישהו מבין המגזר הערבי ששירת בשירות לאומי?

<מיכל גלברט: יש דירקטוריון של הקרן וזה מה שהוחלט.

<מיכל גלברט: אפשר להעביר לשם את הבקשה לתת עדיפות.

<מיכל גלברט: זה לא משהו ש-ות"ת מחליטה על כך וכמובן גם לא משרד האוצר אלא זה בדירקטוריון הקרן.

עודד פורר: מי מחליט על הקריטריונים למלגות?

<מיכל גלברט: דירקטוריון משותף של ות"ת, של משרד החינוך, של הרשות לפיתוח כלכלי של החברה הערבית.

עודד פורר: הם אלה שקובעים את התבחינים למתן המלגות?

<מיכל גלברט: כן.

עודד פורר: אלה אותם תבחינים בכל המוסדות להשכלה גבוהה?

<מיכל גלברט: כמובן.

<מיכל גלברט: המלגות האלה מגיעות לסטודנטים.

עודד פורר: יבואו מהחברה הערבית שניים, אחד שירת שירות לאומי ואחד לא שירת שירות לאומי, מדוע לא ייתנו את העדיפות לזה ששירת שירות לאומי?

יצחק הרצוג: זה חוק שהיה בעבר.

<מיכל גלברט: חשוב לציין שהמלגות האלה מגיעות לסטודנטים בין אם הם לומדים במוסדות אקדמיים ובין אם לא.

עודד פורר: אין בעיה, רק מה ששאלתי.

<מיכל גלברט: נוכל להעביר את זה להנהלת הקרן.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד אישור פניות מספר 245 עד 250 – רוב

משה גפני: הפניות נתקבלו.

משה גפני: הפניות אושרו.

<טמיר כהן: עמוד 46, פניות מספר 251 עד 252.

<מיכל גלברט: הפנייה נועדה להעביר סך של 5.5 מיליון שקלים וסך של 431 אלפי שקלים כהוצאה מותנית בהכנסה לפי הפירוט הבא: סך של 5.050 מיליון שקלים ממשרד ראש הממשלה, וזה בהתאם להחלטת הממשלה לחיזוק הקשרים עם הרפובליקה של הודו.

<מיכל גלברט: הייתה החלטת ממשלה שעברה ביוני השנה עבור מחקרים משותפים וזה נגזר מהחלטת הממשלה.

<מיכל גלברט: סך של 488 אלפי שקלים מהמשרד לפיתוח אזורי וזה עבור השתתפות במאיץ החלקיקים ססמי.

<מיכל גלברט: זה מאיץ חלקיקים שנמצא בירדן ושותפות לו מספר מדינות כמו תורכיה, ירדן, ישראל, מצרים ומדינות נוספות.

<מיכל גלברט: זה עבור תשלום דמי החברות.

<מיכל גלברט: סך של 431 אלפי שקלים בהוצאה מותנית בהכנסה בשל מכון ויצמן למדע, עבור פעילות משותפת עם משרד המדע בתחום החינוך המדעי.

<מיכל גלברט: יש שינויים פנימיים כאשר השינוי הוא 21 אלפי שקלים ו-424 בהרשאה להתחייב וזה לפעילות המחקרים הדו לאומיים.

מיקי לוי: סעיף 3, 569 אלפי שקלים בהתאם לשינוי פנימי בתקציב המשרד על מנת להבטיח ביצוע מלא של התקציב.

מיקי לוי: אני לא מבין את העברית.

מיקי לוי: אני מצטער.

<מיכל גלברט: אני אסביר.

<מיכל גלברט: יש פעילות בתכנית במשרד המדע שנקראת מדע וקהילה.

<מיכל גלברט: התכנית הזאת ספציפית נקראת פרחי מדע.

<מיכל גלברט: שם מתוקצבים כל החוגים שהמשרד מבצע לאורך השנה.

<מיכל גלברט: מכיוון שבסופו של דבר הכסף מחולק על פי דוחות ביצוע בפועל, יש שינויים שהם כולם מסתכמים ב-569 אלפי שקלים וזה פשוט בהתאם לביצוע בפועל של המשרד.

<מיכל גלברט: אין סיבה שהכסף ימשיך להיות בתכניות האלו אם הביצוע היה קצת יותר נמוך.

<מיכל גלברט: מדובר בהיקף מאוד קטן מהתקציב.

<מיכל גלברט: כלומר, ביצוע באמת של קרוב למאה אחוזים.

מיקי לוי: אני מקבל אבל אני מאיר ואפילו לא מעיר.

מיקי לוי: בסעיף הזה היית צריכה להסביר את כל מה שאמרת עכשיו.

<שגית אפיק: אנחנו ביקשנו ממנה הרחבה, ואם תראה בעמוד הבא, יש הרחבה.

<שגית אפיק: גם אנחנו לא הבנו את מה שכתוב וביקשנו הרחבה לגבי זה.

מיקי לוי: קלעתי לדעת חכמים.

<שגית אפיק: בעמוד הבא יש הרחבה לגבי זה.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד אישור פניות מספר 251 עד 252 – רוב

משה גפני: הפניות נתקבלו.

משה גפני: הפניות אושרו.

<טמיר כהן: עמוד 52, פנייה מספר 254.

<שירה אמיאל: אגף תקציבים.

<שירה אמיאל: הפנייה נועדה להעברת סכום של 12 מיליון ו-100 אלפי שקלים לצורך פרויקטים בשמורות הטבע במינהל האזרחי, כפי שמפורט.

<שירה אמיאל: פרויקטי פיתוח שמורות טבע בעינות צוקים, קומרן, נבי סמואל, הר גריזים, השומרוני הטוב, ההרודיון, ואדי קלט, לשדרוג מצפורים והגברת הבטיחות.

משה גפני: למה המינהל האזרחי הוא בנפרד?

משה גפני: למה זה לא בפרויקטים רגילים?

אילן גילאון: תצייני את שמורות הטבע.

משה גפני: זה כתוב.

<שירה אמיאל: כתוב וציינתי.

משה גפני: למה המינהל האזרחי בנפרד?

<שירה אמיאל: אלה פרויקטים שנעשים בתחום המינהל האזרחי.

<שירה אמיאל: ההוצאה עליהם היא מהמינהל האזרחי.

<שירה אמיאל: מועבר לרשות הטבע והגנים ורשות הטבע והגנים מבצעת אבל התשלום צריך להיות דרך המינהל האזרחי.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד אישור פניות מספר 253 ו-254 – רוב

משה גפני: הפניות נתקבלו.

משה גפני: הפניות אושרו.

אילן גילאון: רביזיה.

משה גפני: פניות מספר 255 עד 261, משרד הביטחון.

<שירה אמיאל: הפנייה נועדה להעברת 245 מיליון שקלים ו-345 אלפי שקלים ל-18 תקני כוח אדם, לסעיף 15, משרד הביטחון.

<שירה אמיאל: כל ההסברים יינתנו בוועדה המשותפת.

אילן גילאון: היושב ראש, אני יודע שזה סודי, זאת ועדת משנה חסויה, אבל אתה יכול לרמוז לנו קצת?

משה גפני: לא.

משה גפני: זאת לא ועדה משותפת.

משה גפני: זה לא ועדת משנה.

משה גפני: זאת ועדה משותפת לתקציב הביטחון.

משה גפני: יש כאן פירוט.

משה גפני: חוק חיילים משוחררים וכולי.

<שירה אמיאל: מדובר על המקורות.

<שירה אמיאל: הפירוט הוא הפירוט של המקורות.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד אישור פניות מספר 255 עד 261 – רוב

משה גפני: הפניות נתקבלו.

משה גפני: הפניות אושרו.

משה גפני: הן יעברו לפירוט בוועדה המשותפת של כספים וחוץ וביטחון.

<טמיר כהן: עמוד 67.

משה גפני: פניות מספר 262 עד 265.

<הראל שליסל: אגף התקציבים.

<הראל שליסל: ה

משה גפני: מה התקדם עם הרכבת הקלה?

<הראל שליסל: מתקדם, לאט לאט.

משה גפני: אבל משנים את התוואי ואת הכול?

<הראל שליסל: עובדים.

<הראל שליסל: עושים בדיקה.

משה גפני: בישיבה הקודמת אמרת שאתם עובדים על התוואי, משנים את התוואי.

<הראל שליסל: כן.

משה גפני: דיבר אתי ראש עיריית רמת גן והם מאוד לא שבעי רצון שם.

<הראל שליסל: אפשר לבדוק את הסיפור הזה.

משה גפני: יש שתי סוגיות.

משה גפני: סוגיה אחת היא שהתוואי עובר בבית הכנסת.

<הראל שליסל: כן.

<הראל שליסל: זו הסוגיה שהיא בבדיקה.

משה גפני: בסדר, אבל אתה אמרת לי גם על התוואי - - -

אילן גילאון: אתה מדבר על רמת שקמה, נכון?

משה גפני: אני חושב.

משה גפני: אני שאלתי בפעם הקודמת, דיבר אתי ראש עיריית רמת גן והתושבים שם לא שבעי רצון מהתוואי.

<הראל שליסל: לא כולם תמיד שבעי רצון מתוואי של כל מיני מערכות הסעה.

<הראל שליסל: זה בהתאם לאישור של מוסדות התכנון, בהתאם לתכנית שאושרה במוסדות התכנון.

משה גפני: אתם תודיעו לי ברגע שתהיה החלטה כזאת או אחרת?

<הראל שליסל: התכנית הסטטוטורית אושרה.

<הראל שליסל: עכשיו יש איזושהי בדיקה שעורך משרד התחבורה כדי לראות האם אפשר לעשות אי אילו שינויים.

<הראל שליסל: למיטב הבנתי אין שינויים בתכנית אבל אני אפנה אליהם לקבל תשובה מסודרת בנושא.

משה גפני: ומה לגבי בית הכנסת?

<הראל שליסל: לגבי בית הכנסת, זה בבדיקה.

<הראל שליסל: אפשר יהיה לבדוק שוב.

<הראל שליסל: הפנייה עכשיו היא לא לתקציב של פיתוח.

משה גפני: מתי אני אקבל תשובה על שני הדברים?

<הראל שליסל: ביום רביעי יש לנו דיון ואני אנסה לבוא עם תשובה.

<שמחה בניטה: היושב ראש, מעבירים כאן כל כך הרבה כספים ומה עם הכספים של הנכים?

אילן גילאון: כרגע יש את הנכים של עמונה.

משה גפני: כדי להעביר לנכים כסף, צריכים לקרות כמה דברים.

משה גפני: צריך להעביר את החוק, הממשלה צריכה להעביר את החוק כי אחרת אני לא יכול להעביר שום דבר.

משה גפני: אחרי שיש חוק, צריכה להגיע העברה אלינו.

משה גפני: אנחנו נאשר אותה אבל עוד לא מביאים לנו שום דבר.

משה גפני: למה את חושבת שזה היה אמור להיות כאן?

<שמחה בניטה: אמרו לנו שהיום צריכה להיות הצבעה על העברת כספים מהמשרדים.

משה גפני: אני רוצה לומר לך משהו.

משה גפני: הבוקר פתחתי עם הדברים האלה.

משה גפני: אמרו לי אתמול שהבוקר זה צריך לבוא לוועדה.

משה גפני: שמחתי בשבילכם.

משה גפני: לא בא, לא מיני ולא מקצתי.

משה גפני: הם לא עושים את מה שהם צריכים לעשות בשבילכם וזורקים את זה עלי.

משה גפני: איך עובר כאן כסף?

משה גפני: יש פנייה ממשרד האוצר.

משה גפני: הממשלה מאשרת, מביאה פנייה ואז אנחנו מצביעים.

משה גפני: אין שום פנייה אלי.

איתן ברושי: גפני, אנחנו שומרים עליך.

משה גפני: אני אמרתי את זה בבוקר.

משה גפני: סיפרתי את זה כאן.

מיקי לוי: חד משמעית.

משה גפני: אומרים שהבוקר זה צריך לעבור כאן.

משה גפני: אני אשם שלא מעבירים כסף לנכים.

אילן גילאון: איזו ממשלה.

אילן גילאון: אמרתי לך, צריך לגמור עם זה.

<שמחה בניטה: אמרו לי שהבוקר זה יעבור.

משה גפני: את צודקת במאה אחוזים.

משה גפני: מה שאמרת, זה נכון.

משה גפני: כך אומרים לכולם.

משה גפני: אחרי כן גם אומרים את זה בעיתונים.

משה גפני: הלוואי והייתה פנייה, הדבר הראשון שהייתי עושה זאת העברה לנכים.

משה גפני: זה הדבר הראשון שהייתי עושה לפני הכול.

<שמחה בניטה: בכל אופן, תודה רבה לך.

<הראל שליסל: לא סיימתי להסביר את הפנייה.

<הראל שליסל: הפנייה נועדה לתקצב 139 מיליון שקלים להגדלת תקציב התמיכות בתחבורה ציבורית.

<הראל שליסל: תקציב התמיכות הוא בעצם הסובסידיה להפעלה.

<הראל שליסל: בתחבורה הציבורית יש לנו תקציב שהממשלה מפתחת מערכות הסעת המונים.

<הראל שליסל: זה פיתוח ברכבת קלה, ברכבת כבדה ויש תקציב שוטף להפעלה של אוטובוסים.

<הראל שליסל: כאשר רוצים להגביר שימוש באוטובוסים, נדרש להגדיל סובסידיה בהתאם.

<הראל שליסל: עכשיו נדרשת הגדלה של הסובסידיה בעיקר לאור הגדלת שירות, הגדלה של הצטיידות באוטובוסים שאושרה במהלך השנה ולא הייתה מתוכננת ערב התקציב, ובנוסף, לאור הרפורמה בתעריפים שהשיקה כרטיסי מנוי, היא הביאה לגידול בסובסידיה.

משה גפני: תודה.

משה גפני: אריה זדה, בבקשה.

<אריה זדה: אני אשלים את דבריו של הראל.

<אריה זדה: הצורך העיקרי שלנו הוא בעיקר בהצטיידות בחברת דן והצטיידות של אוטובוסים, להוסיף שירות.

<אריה זדה: יש לנו עוד השלמות למפעילי תחבורה ציבורית שלא סיימנו לשלם להם השנה, שזה לרכבת ישראל ואגד.

משה גפני: זה סבסוד.

<אריה זדה: כן.

איתן ברושי: אני מבין נכון שאתם לוקחים כסף ממשרד האנרגיה, התשתיות והמים?

<אריה זדה: כן.

איתן ברושי: אני מתנגד.

<אריה זדה: הכסף שנלקח ממשרד האנרגיה והמים, אלה פרויקטים שלא הבשילו.

איתן ברושי: אולי תיקחו מים, למה כסף?

<אריה זדה: פרויקטי פיתוח שלא הבשילו.

איתן ברושי: אני מתנגד.

מיקי לוי: זה ילך לאיבוד.

איתן ברושי: אני רוצה להתנגד.

איתן ברושי: היום סוף כל סוף השר שטייניץ הגיע לכינרת.

משה גפני: רגע.

משה גפני: אל תצאי.

משה גפני: מי אמר לך שהכסף כאן?

<שמחה בניטה: אמרו לנו בבוקר.

משה גפני: מי אמר?

משה גפני: שם ותפקיד.

משה גפני: תגידי לי אחר כך בארבע עיניים?

<שמחה בניטה: אמרו לנו.

<שמחה בניטה: אחרת לא היינו באים לכאן בהמונינו.

אילן גילאון: זה היה צריך להיות בוועדת העבודה והרווחה, אבל שוב יש מתווה חדש.

<שמחה בניטה: לא.

<שמחה בניטה: בוועדת הרווחה ביטלו את הפגישה.

אילן גילאון: כי יש מתווים חדשים.

משה גפני: אני רוצה לדעת מי אמר שזה יהיה כאן היום.

<שמחה בניטה: לא מרשים לנו לומר.

משה גפני: העיקר שאני בחזית.

משה גפני: תמיר, מתי מגיעה לכאן ההעברה של הנכים?

<תמיר כהן: כפי שידוע, עברה החלטת ממשלה שהטילה להציע נוסח חקיקה חדש.

אילן גילאון: יש מתווה.

אילן גילאון: שאל אותי, אני אגיד לך.

משה גפני: לא.

משה גפני: הממשלה.

משה גפני: אתה לא ממשלה.

משה גפני: אתה חבר כנסת חרוץ אבל אתה לא ממשלה.

אילן גילאון: חבל.

<תמיר כהן: כאמור, החלטת הממשלה הטילה להציע נוסח חקיקה חדש שיעבור בהקדם האפשרי.

משה גפני: מתי זה יגיע אלינו לכאן?

משה גפני: מתי תגיע ההעברה?

<תמיר כהן: עושים את כל המאמצים להעביר את הנוסח בהקדם האפשרי.

משה גפני: בסדר, אבל מתי תגיע לכאן ההעברה?

<תמיר כהן: זה עוד נותר לסכם בתוך הממשלה.

<תמיר כהן: תקציב ההתאמות עדיין לא נקבע.

<שמחה בניטה: אני רוצה להגיד לך - - -

משה גפני: תאמיני לי, אני מייצג אותך.

משה גפני: אני אוכל קש.

משה גפני: מתי להערכתך תגיע לכאן ההעברה של הכסף לנכים?

אילן גילאון: בהקדם האפשרי.

<תמיר כהן: חבר הכנסת גילאון צודק.

<תמיר כהן: ברגע שהחקיקה תעבור, זה יגיע בהקדם האפשרי.

<שמחה בניטה: ביקשו מאתנו לבוא על הבסיס הזה שהיום יהיה כאן דיון על העברת הכספים.

<שמחה בניטה: אנחנו באים ומקבלים סטירת לחי.

<שמחה בניטה: כל הזמן מושכים אותנו ואתה כבר לא יודע למי להאמין.

מיקי לוי: אני יכול להגיד לך שהבוקר היושב ראש פתח את דבריו לא בשום העברה תקציבית אלא רק בזה.

משה גפני: אנחנו נעמוד על המשמר שזה יגיע מהר ושזה יעבור מהר.

משה גפני: זה מה שאנחנו יכולים לעשות.

משה גפני: לחטוף את הריקושטים שאנחנו המעכבים, בשעה שאת שומעת, הנה, נציג הממשלה אומר לך שצריך לנסח וצריך להעביר.

משה גפני: אני מבטיח לך שאני אלחץ בכל הכוח שזה יגיע מהר ואני מקווה שזה יגיע מהר.

משה גפני: אם לא, נתחיל גם לעצור כאן דברים.

אילן גילאון: אם לא יהיה מתווה חדש בקרוב.

עודד פורר: מאוד הייתי רוצה לדעת מי אמר לה לבוא לכאן.

משה גפני: תשאל אותה.

משה גפני: עודד פורר רוצה אחר כך לדבר אתך.

משה גפני: הוא רוצה לדעת מי אמר לך.

איתן ברושי: אדוני היושב ראש, חברי הכנסת, אנחנו נמצאים במשבר מהגדולים שהיה מאז הקמת המדינה במשק המים, משבר שחלקו מידי שמים אבל חלקו המשמעותי מידי אדם.

איתן ברושי: הממשלה נושאת באחריות למחדל.

איתן ברושי: עוד נבוא חשבון עם הממשלה ועוד יהיו על כך דיונים וזה יעלה הרבה כסף.

איתן ברושי: אני רוצה לומר שזאת חוצפה מה שנעשה כאן כרגע כאשר לא הגיעו להבנות בהמשך לתיקון 27.

איתן ברושי: זאת חוצפה וגם טיפשות.

משה גפני: כבר אמרת פעמיים חוצפה.

איתן ברושי: זה כל כך מרגיז.

איתן ברושי: אני בא עכשיו מעמק הירדן ולכן איחרתי.

איתן ברושי: לא גמרו שם, וגם וקנין בקיא בזה, לסדר את נושא תיקון 27, לא את הפיצויים ואין שם מים.

איתן ברושי: הכול מתמוטט והאוצר מושך רגליים כבר חודשים ארוכים על הסדרה שאלת המים בעקבות תיקון 27.

איתן ברושי: עכשיו מסתבר שיש כאן כסף ומשרד האנרגיה והתשתיות הולך לממן את משרד התחבורה.

איתן ברושי: מישהו כאן השתגע לגמרי.

איתן ברושי: טוב שלא לוקחים את זה ליהודה ושומרון.

משה גפני: אתה מתנגד.

איתן ברושי: אני מתנגד ומגיש רביזיה, שזה ייתקע מכאן ועד הודעה חדשה.

איתן ברושי: תבואו לבקש סליחה על כל הטיפול במים.

איתן ברושי: שלמו את מה שהתחייבתם ואחר כך קחו את זה לתחבורה.

משה גפני: תשובה.

משה גפני: למה אתם לוקחים את זה מהמים?

<הראל שליסל: התשובה היא שזה לא נלקח מהמים אלא זה נלקח ממשרד האנרגיה והמים.

<הראל שליסל: זה נלקח משני מכרזים שהתעכבו גם במלאי דלקים לחירום וגם מרשות הגז.

איתן ברושי: מה זה משנה?

איתן ברושי: זה אותו משרד.

איתן ברושי: אני מתנגד.

איתן ברושי: יש רביזיה.

איתן ברושי: לך תבקש סליחה.

משה גפני: בסדר, תעזוב אותו, מה אתה רוצה?

משה גפני: הוא עושה את עבודתו.

איתן ברושי: גם אני עושה את עבודתי.

משה גפני: כן.

משה גפני: זה נכון.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד אישור פניות מספר 262 עד 265 – רוב

משה גפני: הפניות נתקבלו.

משה גפני: הפניות אושרו.

איתן ברושי: רביזיה.

משה גפני: יש רביזיה של חבר הכנסת איתן ברושי.

איתן ברושי: תדחה את זה לינואר.

משה גפני: אנחנו עוברים לעמוד 75.

<תמיר כהן: אפשר לענות לאיתן ברושי?

משה גפני: כן.

משה גפני: תענה.

משה גפני: אולי תשכנע אותו להסיר את הרביזיה.

<תמיר כהן: הוא אמר שירדו 140 מיליון שקלים לממן תחבורה.

<תמיר כהן: שם המשרד הוא משרד האנרגיה והמים.

<תמיר כהן: בפועל זה רק הטייטל.

<תמיר כהן: כל פעילות של המים נעשית דרך רשות המים וזה סעיף תקציבי נפרד.

איתן ברושי: אז תעביר לרשות המים אבל אודי אדירי שעכשיו ברח למשרד האנרגיה והתשתיות - - -

משה גפני: הוא לא ברח.

משה גפני: הוא עבר.

איתן ברושי: עבר אפילו ברגל, בסופו של דבר הוא יודע להגיד לך שמזמן היה צריך לגמור את זה.

איתן ברושי: מה אכפת לי הכותרת?

איתן ברושי: תעביר את זה עכשיו להסדיר את שאלת המים.

איתן ברושי: חיסלתם את החקלאות.

<אריה זדה: אני מבין את הצורך החיוני של המים.

<אריה זדה: אנחנו מדברים על תחבורה ציבורית, על השוטף.

<אריה זדה: המשמעות שאני החודש לא משלם לרכבת, אני יכול לעצור את הגלגלים של המוצר הזה שגם הוא מוצר חיוני.

<אריה זדה: החודש לא שילמנו לרכבת.

איתן ברושי: מה זה קשור?

איתן ברושי: גם לא שילמתם לחקלאים.

משה גפני: רגע.

משה גפני: אני הולך להסביר אותך.

משה גפני: אומר חבר הכנסת ברושי שהוא בעד סבסוד התחבורה הציבורית.

איתן ברושי: כן.

משה גפני: אין ספק בכך.

משה גפני: למה לוקחים את זה ממשרד האנרגיה והמים.

משה גפני: טוענים, בצדק מבחינתם, שזה לא יורד מסעיף המים.

משה גפני: אומר חבר הכנסת ברושי שתעביר את הכסף הזה לרשות המים כדי שתטפל בנושא המים.

משה גפני: זה אושר.

משה גפני: זה הולך לרביזיה ואנחנו נצביע על הרביזיה.

<אריה זדה: מתי הרביזיות?

איתן ברושי: מה בוער לכם?

<אריה זדה: אנחנו צריכים לשלם לרכבת.

<אריה זדה: לא שילמנו לה.

משה גפני: פניות מספר 278 עד 279, משרד השיכון.

<יובל טלר חסון: הפנייה נועדה לביצוע התאמות בתקציב הסיוע של משרד הבינוי והשיכון, בהתאם לביצוע בפועל.

<יובל טלר חסון: בתוך כך העברת יתרת תקציב אשראי שהועברה כעודף לסעיף 70 ומועברת כעת לסעיף 42 כאשר זה מיועד לביצוע ההשלמות לתקציב הלוואות לדיור המשולמות מכוח חוק הלוואות לדיור וכן מכוח החלטת הממשלה.

<יובל טלר חסון: תקצוב הוצאה בסך כשבעים מיליון שקלים לביצוע התאמות בתקציב הסיוע בשכר דירה בהתאם לביצוע בפועל.

<יובל טלר חסון: סגירת תקציב בסך של כחמישים מיליון שקלים מתכנית המענקים וסבסוד הריבית בעקבות ביצוע בפועל, וכן סגירת תקציב של 19 מיליון שקלים מתקציב העמלות בהתאם לביצוע בפועל.

משה גפני: שאלות?

אילן גילאון: עסקנו בהעברה של שישה מיליארד שקלים שהועברו למשרד השיכון לא מזמן.

אילן גילאון: איזה מענקים?

אילן גילאון: למה?

אילן גילאון: לאיזו מטרה?

אילן גילאון: אני לא מבין.

<יובל טלר חסון: הפנייה שהועברה בישיבה הקודמת של ועדת הכספים הייתה פניית עודפים שעברה לסעיף הפיתוח, סעיף מספר 70.

<יובל טלר חסון: הפנייה הזאת עוסק בסעיף הסיוע בשכר דירה שחלק מהפנייה שהועברה אז מועבר לסעיף הזה.

<יובל טלר חסון: כמו שאמרנו בישיבה הקודמת, תקציב ההלוואות לדיור עבר מסעיף 70 לסעיף 42.

מיקי לוי: אדוני תצביע.

מיקי לוי: עשר פעמים אני אומר לך, אנחנו לא עובדים בקואליציה.

מיקי לוי: אנחנו שואבי המים שלהם.

מיקי לוי: לאף אחד מהם לא אכפת.

מיקי לוי: מביאים העברות תקציביות של מעל מיליארד וחצי שקלים ומבקשים שנעשה להם את העבודה המלוכלכת הזאת.

מיקי לוי: בושה וחרפה.

מיקי לוי: תצביע כדי שנפיל את זה.

מיקי לוי: הנה, ביטן הגיע.

מיקי לוי: עכשיו תצביע.

מיקי לוי: נראה אותך.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד אישור פניות מספר 278 עד 279 – רוב

משה גפני: הפניות נתקבלו.

משה גפני: הפניות אושרו.

משה גפני: פניות מספר 288 עד 290.

<תמר לוי בונה: אגף התקציבים.

<תמר לוי בונה: הפנייה התקציבית נועדה לתקצוב סך של 17 מיליון ו-140 אלף שקלים בהוצאה וכן סך של 42 מיליון ו-500 אלף שקלים בהוצאה מותנית.

<תמר לוי בונה: עיקרי הפנייה הם 10 מיליון שקלים בסבסוד פיתוח מגרשים לחברה הבדואית, בהמשך להחלטת ממשלה 1527.

<תמר לוי בונה: חמישה מיליון שקלים לצמצום רגולציה עודפת בחקלאות, בהמשך להחלטת ממשלה 2118 להפחתת הנטל הרגולטורי.

<תמר לוי בונה: מיליון שקלים למתנדבים בחקלאות לפי החלטת ממשלה 1478.

משה גפני: שאלות.

אילן גילאון: מה זה מאתיים אלף שקלים למיקי זוהר?

<תמר לוי בונה: מאתיים אלף שקלים לטיפול - - -

אילן גילאון: למה צריך דברים לגיטימיים לקשור בדברים לא לגיטימיים?

אילן גילאון: למה מערבבים את זה?

<תמר לוי בונה: מאתיים אלף שקלים נועדו לטפל בנזקי קורמורנים למקורות דיג בכינרת.

<תמר לוי בונה: אלה כספים קואליציוניים לפי החלטת ממשלה 1180.

אילן גילאון: קורמורנים?

<תמר לוי בונה: כן.

<תמר לוי בונה: זאת ציפור שפוגעת בדגה ומקימים מרכזים להאכלה כדי שהיא לא תפגע בדיג.

אילן גילאון: אני לא בטוח שהמבקש מכיר.

אילן גילאון: אני מכיר.

אילן גילאון: אני יכול להתנגד לקורמורנים?

מיקי רוזנטל: אנחנו מאשרים כאן כסף שהייעוד שלו לא אושר.

מיקי רוזנטל: אנחנו מאשרים כאן כסף קואליציוני שאמור לעבור בשלושה שלבים והייעוץ המשפטי אמור לאשר את מטרת ההעברה.

מיקי רוזנטל: בוא נקבע שההעברה טרם אושרה.

<קריאה: הייעוץ המשפטי אישר את זה.

<קריאה: זה לא הועבר לבסיס .

מיקי רוזנטל: אבל הוא אישר באופן כללי.

מיקי רוזנטל: זה אמורפי.

<קריאה: לא.

<קריאה: באופן ספציפי לפי חוות דעת של היועצת המשפטית.

מיקי רוזנטל: זה לא מה שכתוב כאן.

משה גפני: טיפול בנזקי הקורמורנים.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד אישור פניות מספר 288 עד 290 – מיעוט

משה גפני: הפניות לא נתקבלו.

מיקי רוזנטל: זה לא עבר.

מיקי רוזנטל: אנחנו ארבעה נגד והיו שלושה בעד.

משה גפני: לא.

משה גפני: לא היו שלושה בעד.

משה גפני: היו ארבעה.

משה גפני: הפניות לא אושרו.

משה גפני: אני מגיש רביזיה.

משה גפני: עוד חצי שעה רביזיה.

משה גפני: על הרביזיה על המשרד לשירותי דת אני יכול להצביע עכשיו.

משה גפני: עברה חצי שעה.

משה גפני: מי בעד הרביזיה על המשרד לשירותי דת?

משה גפני: מי נגד?

משה גפני: מי נמנע?

משה גפני: בעד הרביזיה – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

משה גפני: בעוד חצי שעה, אני מבקש להוציא הודעה על כל הרביזיות שהיו.

משה גפני: פניות מספר 266 עד 272.

<תמיר כהן: צוות מאקרו, אגף התקציבים.

<תמיר כהן: הפנייה נועדה להעביר 1,2, 1,6, 308 אלפי שקלים חדשים.

אילן גילאון: כמה זה בכסף?

<תמיר כהן: מיליארד ומאתיים מיליוני שקלים כאשר כ-720 מיליון מהם הולכים לניצולי שואה.

<תמיר כהן: היתרה, כ-500 מיליון, למענקי עבודה, לתשלום מס הכנסה שלילי.

<תמיר כהן: נמצא אתנו גם הרפרנט של ניצולי שואה וככל שיהיה צורך, הוא יוכל להתייחס.

משה גפני: אין צורך.

משה גפני: דיברנו על זה בישיבה הקודמת שקיימנו על ניצולי שואה.

משה גפני: אנחנו יודעים שזה הולך לכסות את הכספים שהעבירו לניצולי השואה.

משה גפני: מה עוד?

<תמיר כהן: סדר גודל של כ-450 מיליוני שקלים לתשלומי מענק עבודה לזכאים.

<תמיר כהן: למעשה מס הכנסה שלילי.

<תמיר כהן: ועוד כ-55 מיליון שקלים תשלומי החזר מס שבח בגין חוק מס דירה שלישית.

<תמיר כהן: כזכור לכם, אתם מכירים את זה.

מיקי רוזנטל: בזה הייתי מחייב את כחלון באופן אישי.

מיקי רוזנטל: הוא נכשל.

משה גפני: אתם עכשיו נגד או בעד?

מיקי לוי: אנחנו בעד.

מיקי לוי: הפעם אתה לא צריך רוב.

משה גפני: 9003, פניות מספר 266 עד 272, הכסף יורד מהרזרבה.

משה גפני: זה לא קיצוץ פלט.

משה גפני: יורד מהרזרבה.

משה גפני: רוב הכסף הולך לניצולי השואה וחלק הולך למס הכנסה שלילי וחלק לנושא של החזר מס שבח.

מיקי לוי: זה ראוי.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד אישור פניות מספר 266 עד 272 – רוב

משה גפני: הפניות נתקבלו.

מיקי לוי: אופוזיציה אחראית.

משה גפני: אופוזיציה אחראית.

משה גפני: הפניות אושרו.

משה גפני: מה יש לנו עכשיו?

<טמיר כהן: עודפים.

<טמיר כהן: בקשה מספר 14005.

<טמיר כהן: אתם רוצים בחירות?

מיקי רוזנטל: כמה שיהיה פחות כסף, יהיו בחירות יותר הגונות ויהיה פחות שוחד בחירות.

אילן גילאון: לנכים נתנו תשלום ראשון 1,4 וכאן נותנים 1,5.

מיקי רוזנטל: אתם משעשעים אותנו.

משה גפני: גם אני משתעשע.

משה גפני: לא היית כאן כשהנכים היו.

משה גפני: אמרו להם שהבוקר צריך להעביר את הכסף לנכים כאן

משה גפני: בוועדה ואם לא מעבירים, זאת ועדת הכספים אשמה.

משה גפני: אמרתי את זה בבוקר.

משה גפני: הנכים הגיעו לכאן ואני רואה שהם יושבים.

משה גפני: היא אמרה שאנחנו מעבירים כל כך הרבה כסף ולמה אנחנו לא מעבירים לנכים.

משה גפני: שאתי אותה מי אמר לה.

משה גפני: פשוט לא יאומן.

משה גפני: תמיר כהן אומר שצריך לעבור חוק ואין להם הערכה מתי תגיע לכאן ההעברה.

מיקי רוזנטל: החוק היה צריך להיות היום בוועדת העבודה.

משה גפני: הוא היה צריך להיות מאושר במליאה ואחרי כן ללכת לוועדת העבודה והרווחה.

מיקי רוזנטל: ממשלה אחראית הייתה דנה בהצעות החוק הקיימות.

מיקי רוזנטל: למה צריך היה לבטל את הוועדה?

מיקי רוזנטל: סתם.

מיקי לוי: הנה, גייסו עוד שני חברי כנסת.

משה גפני: אבל צריך עוד אחד.

משה גפני: אם לא יהיה רוב, אנחנו נופלים.

משה גפני: איפה בצלאל?

מיקי רוזנטל: גפני, אתם נופלים.

משה גפני: בקשה מספר 14005.

<דין ליבנה: ועדת הבחירות המרכזית.

<דין ליבנה: מדובר במיליון וחצי שקלים עודפים מחויבים, העברה בהתחייבויות מפרויקטים שאושרו בתקציב 2016 ועדיין לא הסתיימו.

<דין ליבנה: אחד מהם הוא פרויקט תוכנה גדול לרשות הסייבר והשני הוא פרויקט בינוי, קומה נוספת למחסן המרכזי שלנו.

מיקי רוזנטל: לא הבנתי.

<דין ליבנה: מדובר בשני פרויקטים מרכזיים.

<דין ליבנה: הראשון הוא פרויקט בינוי שטרם הסתיים, שהתחיל ב-2016, של קומה נוספת במרכז המבצעי הלוגיסטי של ועדת הבחירות המרכזית בשוהם.

<דין ליבנה: השני הוא פרויקט עם רשות הסייבר לאבטחת מערכות המידע שלנו.

מיקי רוזנטל: למה הם צריכים את זה?

משה גפני: כי אתם כל הזמן מדברים על בחירות.

משה גפני: כמה חברים מצביעים מהמחנה הציוני?

משה גפני: שניים.

משה גפני: מי בעד אישור הבקשה?

משה גפני: מי נגד?

משה גפני: מי נמנע?

משה גפני: בעד אישור בקשה מספר 14005 – 6

משה גפני: הבקשה נתקבלה.

משה גפני: הבקשה אושרה.

משה גפני: בקשה מספר 26018, המשרד להגנת הסביבה.

<אורי דביר: אגף התקציבים.

<אורי דביר: הפנייה נועדה להעברת תקרת עודפים משנת 2016 לשנת 2017 בסך 435 מיליון שקלים.

<אורי דביר: העודפים עוברים לקרנות הפועלות במשרד להגנת הסביבה, הקרן למניעת זיהום ים, קרן צער בעלי חיים וקרן הניקיון.

מיקי רוזנטל: למה יש עודפים?

מיקי רוזנטל: למה אתם לא משתמשים בתקציב?

<אורי דביר: יש בחוברת פירוט של פרויקטים ארוכי טווח.

<אורי דביר: בדברי ההסבר יש פירוט של כל רשימת הפרויקטים.

<אורי דביר: אלה פרויקטים ארוכי טווח שהביצוע שלהם לא היה בשנה שעברה ולכן העודפים עוברים לשנה הבאה.

<אורי דביר: כל רשימת הפרויקטים מונחת לפניכם בדברי ההסבר.

מיקי רוזנטל: כתוב קרנות.

מיקי רוזנטל: זה לא הסבר.

מיקי רוזנטל: למשל הקרן להיטל הטמנה, הקרנות.

מיקי רוזנטל: אלה לא התחייבויות.

מיקי רוזנטל: אלה קרנות שנועדו לשמור על איכות הסביבה ואתם לא משתמשים בכסף שם.

מיקי רוזנטל: לכן הסביבה מזוהמת.

מיקי רוזנטל: זאת לא התקשרות ארוכת טווח, בניגוד למה שאתה אומר.

משה גפני: האמת היא שהייתי צריך להצביע נגד.

מיקי רוזנטל: הכול קרנות.

מיקי רוזנטל: למה אתם לא משתמשים בכסף?

משה גפני: מי בעד?

מיקי רוזנטל: לא, אדוני, רגע.

מיקי רוזנטל: זה בניגוד למה שהמסביר הסביר.

מיקי רוזנטל: אלה לא התחייבויות ארוכות טווח.

מיקי רוזנטל: הקרנות לניקיון, הקרן להטמנה, הקרנות האלה הן לא התחייבויות ארוכות טווח.

מיקי רוזנטל: זאת קרן שאנחנו מעבירים אליה כסף כדי שיהיה כאן שיפור באיכות הסביבה.

מיקי רוזנטל: המשרד להגנת הסביבה לא משתמש בו.

מיקי רוזנטל: או שהם לא יודעים את העבודה, ואז צריך לקחת מהם את הכסף, או שלחילופין צריך להעביר את זה למקום אחר כדי שישתמשו בכסף הזה ליעדיו הנכונים.

מיקי רוזנטל: אני לא מבין.

מיקי רוזנטל: למה לא השתמשתם בכסף?

מיקי רוזנטל: יש כל כך הרבה כסף בקרן, למה אתם לא משתמשים בו?

<אורי דביר: בחוברת דברי ההסבר יש את כל רשימת הפרויקטים שהם פרויקטים ארוכי טווח כמו פרויקט ה-PPT להקמת מתקן ארצי לטיפול בפסולת בשפדן, כמו תמיכה במתקני קצה, כמו הטיפול במפגעי אסבסט.

<אורי דביר: הכול מפורט לכם בדברי ההסבר.

אילן גילאון: שאלו למה נשאר הכסף ולא השתמשו בו.

מיקי רוזנטל: בחוברת אין שום דבר להוציא את הדברים הבאים, ואני מקריא לך.

מיקי רוזנטל: קרנות, 435.

מיקי רוזנטל: הקרן לשמירת ניקיון.

<אורי דביר: זה בדף השני.

<אורי דביר: בדף השני יש פירוט.

משה גפני: בקרן הזאת, המשרד להגנת הסביבה ביקש להעביר מחזור והוא גם הצביע בקרן בעד.

משה גפני: זאת אומרת, לא הצביע כי בסוף אתם התנגדתם, משרד האוצר התנגד.

משה גפני: אני הייתי בדיון בוועדת הכלכלה בעניין הזה ואיתן כבל, יושב ראש הוועדה, מנע את ההעברה למשרד להגנת הסביבה אבל בסוף הוא העביר ואמר שהוא יעשה ישיבה.

משה גפני: זה לא בסדר הדבר הזה.

משה גפני: זה לא בסדר.

משה גפני: קרן לנושא הזה, כאשר כאן אנחנו מדברים על חברה שהיא היחידה כי אחרת זה יהיה בתורכיה.

משה גפני: טוב, מה לעשות.

מיקי רוזנטל: מה לעשות?

מיקי רוזנטל: לא להעביר את זה.

משה גפני: מי בעד אישור ההודעה?

משה גפני: מי נגד?

משה גפני: מי נמנע?

משה גפני: בעד אישור בקשה מספר 26018 – 7

משה גפני: הבקשה נתקבלה.

משה גפני: הבקשה אושרה.

מיקי לוי: רק רביזיות.

בצלאל סמוטריץ': מה שעל סדר היום, יכול לעבור.

משה גפני: אנחנו מחדשים את הישיבה.

<טמיר כהן: רביזיה על פנייה מספר 211 עד 219, משרד ראש הממשלה.

משה גפני: מי בעד הרביזיה?

משה גפני: מי נגד?

משה גפני: מי נמנע?

משה גפני: בעד הרביזיה – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

<טמיר כהן: רביזיה על פניות 195 עד 198, מתאם הפעולות בשטחים.

משה גפני: מי בעד הרביזיה?

משה גפני: מי נגד?

משה גפני: מי נמנע?

משה גפני: בעד הרביזיה – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

<טמיר כהן: 253 עד 254, תיאום הפעולות בשטחים.

משה גפני: מי בעד אישור הרביזיה?

משה גפני: מי נגד?

משה גפני: בעד הרביזיה – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

<טמיר כהן: 262 עד 265, פיתוח תחבורה.

משה גפני: מי בעד הרביזיה?

משה גפני: מי נגד?

משה גפני: בעד הרביזיה – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

<טמיר כהן: יש לנו פנייה שלא אושרה.

<טמיר כהן: 288 עד 290, חקלאות.

משה גפני: מי בעד הרביזיה?

משה גפני: מי נגד?

משה גפני: בעד הרביזיה – מיעוט

משה גפני: הרביזיה לא נתקבלה.

משה גפני: הרביזיה התקבלה.

משה גפני: אני עובר לדיון על הבקשה עצמה.

משה גפני: הצבעה על הפנייה מספר 288 עד 290, משרד החקלאות.

משה גפני: מי בעד?

משה גפני: מי נגד?

משה גפני: בעד פניות מספר 288 עד 290 – רוב

משה גפני: הפניות נתקבלו.

משה גפני: הפניות אושרו.

משה גפני: תודה רבה.

משה גפני: הישיבה נעולה.